
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 8 

22 Ιανουάριου 2016 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 4 
Τροποποίηση διατάξεων του Π.δ. 24/1997 «Ιεραρχία, 
καταστάσεις και εξέλιξη των αξιωματικών της Ελ¬ 
ληνικής Αστυνομίας» (Α' 29) και του Π.δ. 100/2003 
«Τοποθετήσεις, μεταθέσεις, αποσπάσεις και λοιπές 
μετακινήσεις αστυνομικού προσωπικού» (Α' 94). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 1 του Ν. 4249/2014 
«Αναδιοργάνωση της Ελληνικής Αστυνομίας, του Πυρο¬ 
σβεστικού Σώματος και της Γενικής Γραμματείας Πολι¬ 
τικής Προστασίας, αναβάθμιση Υπηρεσιών του Υπουρ¬ 
γείου Δημόσιας Τάξης και Προστασίας του Πολίτη και 
ρύθμιση λοιπών θεμάτων αρμοδιότητας Υπουργείου 
Δημόσιας Τάξης και Προστασίας του Πολίτη και άλλες 
διατάξεις» (Α' 73), όπως ισχύουν. 

2. Τις διατάξεις του άρθρου 11 παρ. 1 περίπτ. δ' και 
στ' του Ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως το άρθρο αυτό αντικαταστάθηκε 
με το άρθρο 1 παρ. 1 του Ν. 1590/1986 (Α' 49). 

3. Τις διατάξεις του άρθρου 28 παρ. 1 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

4. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα που 
κωδικοποιήθηκε με το άρθρο πρώτο του Π.δ/τος 63/ 
2005 (Α' 98). 

5. Τις διατάξεις του Π.δ. 184/2009 «Σύσταση Υπουρ¬ 
γείου Προστασίας του Πολίτη και καθορισμός των αρ¬ 
μοδιοτήτων του» (Α' 213). 

6. Τις διατάξεις του Π.δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως τροποποιήθηκε με τα Π.δ. 88/2012 (Α' 143), 
94/2012 (Α' 149), 98/2012 (Α' 160), 131/2012 (Α' 239) και 
118/2013 (Α' 152). 

7. Τις διατάξεις του Π.δ. 24/2015 «Σύσταση και μετονο- 
μασία Υπουργείων, μεταφορά της Γ ενικής Γ ραμματείας 
Κοινωνικών Ασφαλίσεων» (Α' 20). 

8. Τ ις διατάξεις του Π.δ. 73/2015 «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών» (Α' 116). 


9. Τις διατάξεις της υπ’ αριθ. Υ6 από 25.09.2015 από¬ 
φαση του Πρωθυπουργού «Ανάθεση αρμοδιοτήτων στον 
Αναπληρωτή Υπουργό Εσωτερικών και Διοικητικής Ανα¬ 
συγκρότησης Νικόλαο Τόσκα» (Β' 2109). 

10. Την υπ’ αριθ. ΓΔ.Ο.Ε.Σ./4/23-α'/12.01.2016 Εισήγηση 
του Προϊσταμένου της Γ ενικής Διεύθυνσης Οικονομικών 
και Επιτελικού Σχεδιασμού. 

11. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

12. Την υπ’ αριθ. 14/2016 Γνωμοδότηση του Συμβουλίου 
της Επικράτειας, ύστερα από πρόταση του Αναπληρωτή 
Υπουργού Εσωτερικών και Διοικητικής Ανασυγκρότησης, 
αποφασίζουμε: 

Άρθρο 1 

Τροποποίηση διατάξεων του Π.δ. 24/1997 (Α' 29) 

1. Οι παράγραφοι 1 και 2 του άρθρου 23 του Π.δ. 24/ 
1997, όπως αντικαταστάθηκαν με την παρ. 1 του άρθρου 
3 του Π.δ. 36/1998, αντικαθίστανται εκ νέου ως εξής: 

«1. Οι αξιωματικοί όλων των βαθμών, πλην του Αρ¬ 
χηγού της Ελληνικής Αστυνομίας, αξιολογούνται κάθε 
χρόνο ανεξάρτητα από το χρόνο υπηρεσίας στον κα- 
τεχόμενο βαθμό και την κατάσταση στην οποία τελούν, 
με εξαίρεση τους τελούντες στην κατάσταση μόνιμης 
διαθεσιμότητας. 

Το έτος αξιολόγησης αρχίζει την 1η Δεκεμβρίου κάθε 
έτους και λήγει την 30η Νοεμβρίου του επόμενου έτους. 

Οι εκθέσεις αξιολόγησης συντάσσονται και υποβάλλο¬ 
νται αμέσως από τους συντάκτες στους γνωματεύοντες, 
οι οποίοι υποχρεούνται να αποστέλλουν αυτές ανυπερ¬ 
θέτως εντός του β' δεκαημέρου του μηνάς Δεκεμβρίου 
εκάστου έτους στη Δ/νση Αστυνομικού Προσωπικού. 

2. Η σύνταξη των εκθέσεων αξιολόγησης των αξιωμα¬ 
τικών γίνεται τακτικά μεν το α' δεκαήμερο του μηνάς 
Δεκεμβρίου, εκτάκτως δε σε περίπτωση διακοπής της 
υπηρεσιακής εξάρτησης που συνδέει τον αξιολογούντο 
με τον αξιολογούμενο και εφόσον η διακοπή διήρκεσε 
ή θα διαρκέσει τουλάχιστον δύο (2) μήνες, πλην των 
περιπτώσεων διακοπής της υπηρεσιακής εξάρτησης 
λόγω απόσπασης του αξιωματικού για εκπαίδευση στις 
διάφορες Σχολές. 

Διακοπή της υπηρεσιακής εξάρτησης θεωρείται και 
η περίπτωση κατά την οποία στη θέση του συντάκτη 
τοποθετηθεί αξιωματικός ανώτερος ή αρχαιότερος απ’ 
αυτόν, χωρίς αυτός να μετακινηθεί». 

2. Η παράγραφος 1 του άρθρου 31 του ιδίου ως άνω 
προεδρικού διατάγματος, αντικαθίσταται ως εξής: 

«1. Οι αξιωματικοί κρίνονται τακτικώς κατά το χρονικό 
διάστημα από 21 Ιανουάριου μέχρι 20 Φεβρουάριου κάθε 
έτους και εκτάκτως, στις περιπτώσεις, που προβλέπεται 
ειδικώς από τις διατάξεις του παρόντος διατάγματος». 

3. Η παράγραφος 4 του άρθρου 32 του ιδίου ως άνω 
προεδρικού διατάγματος, αντικαθίσταται ως εξής: 

«4. Το β' δεκαήμερο του μηνάς Δεκεμβρίου κάθε 
έτους καταρτίζεται πίνακας των αξιωματικών που κρί- 
νονται στις τακτικές κρίσεις σύμφωνα με την παρ. 1 
του παρόντος, με μέριμνα της Διεύθυνσης Αστυνομικού 
Προσωπικού του Αρχηγείου Ελληνικής Αστυνομίας, ο 
οποίος κοινοποιείται στις Υπηρεσίες προς ενημέρωση 
των κρινομένων αξιωματικών με διαταγή του Αρχηγού 
της Ελληνικής Αστυνομίας». 

4. Η παράγραφος 3 του άρθρου 34 του ιδίου ως άνω 
προεδρικού διατάγματος, αντικαθίσταται ως εξής: 

«3. Τα συμβούλια κρίσεων συγκροτούνται με απόφαση 
του Υπουργού Εσωτερικών και Διοικητικής Ανασυγκρό¬ 
τησης μέσα στο α' δεκαήμερο του μηνάς Ιανουάριου 
κάθε έτους. Με την απόφαση συγκρότησης ορίζεται και 
ανώτερος αξιωματικός ως Γραμματέας των συμβουλίων 
με τον αναπληρωτή του, καθώς και αναπληρωματικά 
μέλη των συμβουλίων ισάριθμα προς τα τακτικά, πλην 
του Αρχηγού ο οποίος δεν αναπληρώνεται. Όταν δεν 
υπάρχουν Αντιστράτηγοι Αστυνομίας ή Υποστράτηγοι 
Αστυνομίας, για τη συγκρότηση των συμβουλίων κρί¬ 
σεων, ορίζονται, στη θέση των Αντιστρατήγων ομοιό- 
βαθμοι του Στρατού Ξηράς και στη θέση των Υποστρα¬ 
τήγων, Ταξίαρχοι Αστυνομίας. Τα προερχόμενα από 
το Στρατό Ξηράς τακτικά και αναπληρωματικά μέλη 
προτείνονται από τον Υπουργό Εθνικής Αμυνας». 

5. Οι παράγραφοι 7 και 8 του άρθρου 36 του ιδίου ως 
άνω Προεδρικού διατάγματος, αντικαθίσταται ως εξής: 

«7. Οι τακτικές κρίσεις αρχίζουν από το βαθμό του 
Αντιστρατήγου και συνεχίζονται διαδοχικά στους λοι¬ 
πούς βαθμούς προς τη βάση της ιεραρχίας, από τα 
αρμόδια συμβούλια, ανασυγκροτούμενα, εφόσον συ¬ 
ντρέχει περίπτωση, αφού δημοσιευθούν κάθε φορά τα 
εκδιδόμενα σε εκτέλεση των πινάκων των συμβουλίων 
Προεδρικά διατάγματα για τους αξιωματικούς του ανω- 
τέρου βαθμού, με εξαίρεση τις κρίσεις των αξιωματικών 
από το βαθμό του Αστυνομικού Διευθυντή και κάτω, για 
τις οποίες δεν είναι απαραίτητο να τηρηθεί η διαδικασία 
της δημοσίευσης των εκδιδομένων σε εκτέλεση των 
πινάκων των συμβουλίων Προεδρικών διαταγμάτων. 

8. Οι εργασίες των συμβουλίων περατώνονται μέχρι 
την 20η Φεβρουάριου, παράταση δε αυτών μέχρι ένα 
μήνα είναι δυνατή, εφόσον συντρέχουν ειδικοί λόγοι, με 
αιτιολογημένη απόφαση του Υπουργού Εσωτερικών και 
Διοικητικής Ανασυγκρότησης και ύστερα από πρόταση 
του Αρχηγού». 


Άρθρο 2 

Τροποποίηση διατάξεων του Π.δ. 100/2003 (Α'94) 

1. Η παράγραφος 3 του άρθρου 16 του Π.δ. 100/2003, 
αντικαθίσταται ως εξής: 

«Οι ανώτατοι και οι ανώτεροι Αξιωματικοί δικαιούνται 
να υποβάλουν αιτήσεις μετάθεσης από 1 μέχρι και 20 
Δεκεμβρίου κάθε έτους. Οι αιτήσεις αυτές πρέπει να 
περιέρχονται στη Διεύθυνση Αστυνομικού Προσωπικού 
το αργότερο μέχρι 30 Δεκεμβρίου». 

Άρθρο 3 

Μεταβατικές διατάξεις 

1. Οι ανώτατοι Αξιωματικοί, Αστυνομικοί Διευθυντές 
και Αστυνομικοί Υποδιευθυντές, οι οποίοι προήχθησαν 
στο βαθμό τους στο πλαίσιο των τακτικών κρίσεων, 
σύμφωνα με τις προϊσχύουσες διατάξεις, κρίνονται και 
προάγονται εφόσον συμπληρώνουν τον προβλεπόμενο 
από τις ισχύουσες διατάξεις ελάχιστο χρόνο υπηρεσίας 
στο βαθμό τους μέχρι τέλος Απριλίου του έτους διε¬ 
νέργειας των τακτικών κρίσεων. 

2. Το έτος αξιολόγησης για το 2015 αρχίζει την 21η Ια¬ 
νουάριου και λήγει την 31η Δεκεμβρίου του ιδίου έτους. 
Οι εκθέσεις αξιολόγησης για το έτος 2015 συντάσσονται 
και υποβάλλονται στη Διεύθυνση Αστυνομικού Προσω¬ 
πικού εντός πέντε (5) ημερών από τη δημοσίευση του 
παρόντος διατάγματος. Το έτος αξιολόγησης για το 
2016 αρχίζει την 1η Ιανουάριου και λήγει την 30η Νοεμ¬ 
βρίου του ιδίου έτους. 

3. Η συγκρότηση των Συμβουλίων Κρίσεων και η κα¬ 
τάρτιση του πίνακα κρινόμενων Αξιωματικών για το 
έτος 2016, εφόσον δεν έχουν ήδη πραγματοποιηθεί, θα 
πραγματοποιηθούν εντός πέντε (5) ημερών από τη δη¬ 
μοσίευση του παρόντος διατάγματος. 

4. Οι ανώτατοι και οι ανώτεροι Αξιωματικοί, στο πλαί¬ 
σιο των τακτικών μεταθέσεων έτους 2016, δικαιούνται 
να υποβάλουν αιτήσεις μετάθεσης, εντός πέντε (5) ημε¬ 
ρών από τη δημοσίευση του παρόντος διατάγματος. 
Οι αιτήσεις αυτές υποβάλλονται άμεσα από τις καθ’ 
ύλην αρμόδιες Υπηρεσίες στη Διεύθυνση Αστυνομικού 
Προσωπικού. 

Άρθρο 4 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εσωτερικών και Διοικητικής Ανασυ¬ 
γκρότησης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 22 Ιανουάριου 2016 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 

